Go ba tsere sebaka sa dikopano tsa ditherisano di le lesometharo, diuraura tsa dipuisano tsa setlhopha sa tiro le ditsebetsebe tsa dikwalo, fela mo maabaneng botsamaisi le diyunione tsa Yunibesithi ya Bokone-Bophirima ba ne ba kgona go re "Ee, re a dumalana." Ba saenile temogo ya ditumalano le diyunione gammogo le melao ya mabaka a khiro ya setheo.
Temogo e ya ditumalano e rulaganya mabaka a go amogela le go dira ga diyunione tsotlhe tsa Yunibesithi, e bong NEHAWU, MESHAWU, SAPTU, NTESU le Mokgatlho wa Badiri go ya ka melawana ya Molao wa Dikamano le Badiri. Go ya ka prof. Chris van der Watt, Mokaedi Mogolo: wa Merero ya Badiri, kgwetlho e kgolo e ne e le go emisetsa ditumalano tsa diyunibesithi tse tharo tsa pele ka tumalano e le nngwe e e tshwanang. O rile: "Thumalano e, e nna motheo wa molao wat tiro wa ditherisano tsotlhe, dipuisano le dikamagano magareng ga botsamaisi le badiri mo motheo o o utlwanetsweng mmogo." Tumalano e, e ka tlhabololwa fela ka ditherisano tse di ka utlwanelwang ke botlhe.
Ka go ela tlhoko melao ya mabaka a khiro, go ne ga dumalanwa ka thulaganyo e le nngwe mo badiring botlhe. Yona e akaretsa mabaka a go thapa, tsholo ya dilo tse di mabapi le matlhale/kitso, disekema tsa dipoelo ka setlhopha, khunologo le dingwaga tsa go rola tiro. Prof. Van der Watt o rile: Tiriso ya ditumalano tse, e tla tsamaisiwa go tsamaelana le pholesi e e tlhabolotsweng ya badiri, tsamaiso ya yona le ditsela tse di beilweng go tloga ka 1 Ferikgong 2005.